google/wiki40b huggingface dataset:
Θριγκός του θησαυρού των Μεγαρέων (Αρχαιολογικό Μουσείο Ολυμπίας)

Περιγραφή

Ο θρικγός βρέθηκε κατεστραμμένος και ανασυγκροτήθηκε. Αποτελείται από αέτωμα, μετόπες και τρίγλυφα, και επιστύλιο. Το αέτωμα ήταν ζωγραφισμένο με ανθέμια. Το ολόγλυφο σύμπλεγμα είχε ως θέμα την Κενταυρομαχία. Αναγνωρίζουμε τον Δία που νικάει έναν Γίγαντα, την Αθηνά, Ήρα, Ποσειδώνα και Άρη, πλαισιωμένους από θαλάσσια τέρατα και ερπετά. Στο επιστύλιο διαβάζουμε την επιγραφή «ΜΕΓΑΡΕΩΝ».

Ερμηνεία

Ο θριγκός ήταν αρχιτεκτονικό τμήμα του θησαυρού των Μεγαρέων, δηλαδή του ναϊσκου που αφιέρωσαν οι Μεγαρείς στον Δία και εκεί μέσα φύλαγαν αναθήματα μεγάλης θρησκευτικής και υλικής αξίας.

Ιστορική τοποθέτηση

Ο θριγκός χρονολογείται στον 6ο αιώνα π.Χ., ενώ η επιγραφή είναι μεταγενέστερη και προστέθηκε στους ρωμαϊκούς χρόνους.
Αντισφαίριση στους Θερινούς Ολυμπιακούς Αγώνες 1896 – Απλό ανδρών

Σύνοψη αγωνίσματος

Το αγώνισμα διεξήχθη το διάστημα 8-11 Απριλίου στον Όμιλο Αντισφαίρισης Αθηνών. Στις 8/4 διεξήχθησαν οι αγώνες του πρώτου γύρου, στις 9/4 οι προημιτελικοί, στις 10/4 οι ημιτελικοί και στις 11/4 ο τελικός. 
Συμμετείχαν 13 αθλητές από έξι χώρες. Ωστόσο, δεν έλαβε μέρος κανείς από τους κορυφαίους της εποχής, όπως ο νικητής εκείνης της χρονιάς στο Γουίμπλεντον, Χάρολντ Μαχόνι, ο πρωταθλητής των ΗΠΑ, Ρόμπερτ Βρεν, και άλλοι.
Οι αγώνες ήταν νοκ-άουτ. Την πρώτη θέση κατέκτησε ο Τζον Μπόλαντ από τη Μεγάλη Βρετανία, που κέρδισε στον τελικό τον Έλληνα Δημήτριο Κάσδαγλη με 2-0 σετ. Την τρίτη θέση μοιράστηκαν ο Κωνσταντίνος Πασπάτης από την Ελλάδα και ο Μομτσίλο Ταπάβιτσα από την Ουγγαρία, οι οποίοι ήταν οι ηττημένοι των ημιτελικών.
Κάτω Θωμαίικα Αχαΐας

Ιστορία

Το όνομα του χωριού είναι ανθρωπωνυμικό και προέρχεται από τους πρώτους οικιστές, δηλ. την οικογένεια Θωμά από τα Θωμαίικα της κοινότητας Λεοντίου. 
Τα Θωμαίικα αναγνωρίστηκαν οικισμός το 1920 (ΦΕΚ - 18/12/1920) και προσαρτήθηκαν στην Κοινότητα Αγίου Νικολάου Κράλη. Το 1940 (ΦΕΚ - 16/10/1940) η ονομασία διορθώθηκε από Θωμέικα σε Θωμαίικα. Το 1997 με το Σχέδιο Καποδίστριας (ΦΕΚ 244Α - 04/12/1997) έγινε οικισμός του δημοτικού διαμερίσματος Αγίου Νικολάου Κράλη του Δήμου Ωλενίας.

Προσωπικότητες

Από τα Θωμαίικα είναι η πρώην βουλευτής Μαρία Θωμά και ο πρώην υφυπουργός Γεώργιος Θωμάς.
Εθνική Βουλγαρίας U23 (ποδόσφαιρο ανδρών)

Η Εθνική Βουλγαρίας U23 (ποδόσφαιρο ανδρών) ή Ολυμπιακή Ομάδα Βουλγαρίας είναι η εθνική ποδοσφαίρου κάτω των 23 της Βουλγαρίας. Ελέγχεται από τη Βουλγαρική Ομοσπονδία Ποδοσφαίρου. Η ομάδα συμμετέχει στους Ολυμπιακούς αγώνες, οι οποίοι διεξάγωνονται κάθε 4 χρόνια.
Pikachu

Pikachu (ιαπωνικά: ピカチュウ, Χέπμπορν: Pikachū) είναι φανταστικό πλάσμα, που ανήκει στα είδη των Pokémon, και που εμφανίζεται σε πολυάριθμα μέσα: σε βιντεοπαιχνίδια, σε σειρά anime, σε ταινίες κινουμένων σχεδίων, σε κάρτες και σε κόμικς βιβλία, υπό την εξουσιοδότηση της The Pokémon Company, μιας ιαπωνικής εταιρείας. Το σχεδιασμό του φανταστικού πλάσματος ξεκίνησε ο Ατσούκο Νισίντα και τελείωσε ο Κεν Σουγκιμόρι. Η πρώτη εμφάνιση του χαρακτήρα έγινε στις ιαπωνικές εκδόσεις των κασετών του Game Boy, Pokémon Red και Green, και αργότερα, στην παγκόσμια κυκλοφορία τους, Pokémon Red και Blue.
Όπως όλα τα είδη των Pokémon, έτσι και το Pikachu πιάνεται από τους ανθρώπους, ώστε να πολεμήσει άλλα Pokémon, για λόγους διασκέδασης. Παρόλα αυτά, το συγκεκριμένο πλάσμα του franchise είναι ίσως το δημοφιλέστερο, καθότι είναι και ένας από τους κεντρικούς ήρωες της σειράς Pokémon. Πλέον θεωρείται μία μασκότ για το franchise, εισχωρώντας και στη νεότερη ιαπωνική κουλτούρα.
QNAP

Στόχος

Η Εταιρεία QNAP έχει δεσμευτεί να γίνει η νούμερο ένα παγκοσμίως εταιρεία παροχής προϊόντα NAS (Network Attched Storage) καθώς και προϊόντων επιτήρησης (Network Video recorder).
Παστερίωση

Με τον όρο παστερίωση αρχικά ονομάστηκε η ήπια θερμική επεξεργασία κατά την οποία γίνεται χρήση σχετικά χαμηλών θερμοκρασιών με σκοπό την καταστροφή ή την ελάττωση των βλαπτικών μορφών των μικροοργανισμών ενός υγρού προϊόντος ώστε να μπορεί να διατηρηθεί για μεγαλύτερο χρονικό διάστημα. Επινοήθηκε από τον Γάλλο χημικό Λουί Παστέρ, από τον οποίο πήρε και το όνομά της.
Σήμερα διαχωρίζουμε την παστερίωση σε χαμηλή και υψηλή.

Χαμηλή παστερίωση

Η χαμηλή παστερίωση γίνεται με τη θέρμανση του προϊόντος σε σχετικά χαμηλές θερμοκρασίες. Με τη διαδικασία αυτή το προϊόν διατηρεί το μεγαλύτερο μέρος της διατροφικής του αξίας αλλά έχει μικρή διάρκεια ζωής σε σχέση με την αποστείρωση ή την υψηλή παστερίωση.
Η χαμηλή παστερίωση στο γάλα γίνεται με τη θέρμανση του προϊόντος στους 60°C για 30 πρώτα λεπτά της ώρας ή στους 72°C για 16 έως 20 δευτερόλεπτα. Στην Ελλάδα, μέχρι πριν λίγο καιρό, μόνο γάλα το οποίο έχει υποστεί χαμηλή παστερίωση μπορούσε να χαρακτηρίζεται εμπορικά: φρέσκο.

Υψηλή παστερίωση

Η υψηλή παστερίωση γίνεται με τη θέρμανση του προϊόντος σε σχετικά υψηλές θερμοκρασίες αλλά σε μικρό σχετικά χρονικό διάστημα. Υψηλή παστερίωση έχουμε όταν το προϊόν θερμαίνεται στιγμιαία, για ένα δέκατο του δευτερολέπτου, στους 100°C. Με τη διαδικασία αυτή δεν έχουμε αποστείρωση του προϊόντος η οποία θα κατέστρεφε περισσότερα από τα συστατικά του τα οποία του προσδίδουν διατροφική αξία. Με την υψηλή παστερίωση επιμηκύνουμε τη διάρκεια κατά την οποία ένα προϊόν μπορεί να καταναλωθεί με ασφάλεια σε σχέση με την χαμηλή παστερίωση.
Συβρίδες

Τοποθεσία του αρχαίου δήμου

Ο δήμος των Συβριδών, ήταν δήμος των Μεσογείων ή της Παραλίας. Η θέση του δήμου είναι άγνωστη, αβέβαιη και δεν έχει ταυτιστεί επακριβώς με κάποια σημερινή περιοχή. Υποτίθεται ότι βρισκόταν κοντά σε ποταμό, που επίσης είναι δύσκολος ο εντοπισμός του, ο οποίος, πιθανόν έρεε στην περιοχή της  Μεσογαίας. Σε αντίθετη περίπτωση, δεδομένου ότι φαίνεται ότι οι Συβρίδες απέστελλαν ένα βουλευτή κάθε δύο χρόνια εναλλάξ με τις Παμβωτάδες (τουλάχιστον μέχρι το 307/306 π.Χ.), υπάρχει η υπόθεση ότι οι δύο δήμοι θα μπορούσαν να είναι γειτονικοί και ότι, ως εκ τούτου, οι Συβρίδες πιθανώς να ήταν στην περιοχή της Παραλίας. 
Σύμφωνα με την εκτίμηση του R. Loeper ο δήμος ίσως βρισκόταν, ανάμεσα στο μικρό ποταμό Κηφισό, στο δυτικό μέρος του Πεντελικού και τη λοφοσειρά, η οποία συνδέει το Πεντελικό και την Πάρνηθα. Κατ' αυτόν ο δήμος των Συβριδών τοποθετείται κοντά στις πηγές αυτού του ποταμού και επομένως γύρω από την περιοχή, στην οποία σήμερα βρίσκονται η Άνοιξη Αττικής και ο Άγιος Στέφανος Αττικής (παλαιότερα περιοχές γνωστές ως παλαιό και νέο Μπογιάτι).

Η συμμετοχή του δήμου στην αρχαία Βουλή

Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Ερεχθηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 1 βουλευτή στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.
Κατά την πρώτη περίοδο και τουλάχιστον μέχρι το 307/306 π.Χ., φαίνεται ότι ο δήμος των Συβριδών απέστελλε στη Βουλή (1) έναν βουλευτή, κάθε δύο χρόνια, εναλλάξ με τον δήμο των Παμβωταδών.

Οι κάτοικοι των Συβριδών

Ο δημότης των αρχαίων Συβριδών ονομαζόταν Συβρίδης.
Στέφανος Βόστρων

Ο Στέφανος Βόστρων ήταν Χριστιανός επίσκοπος που έζησε στα τέλη του 7ου αιώνα μ.Χ.

Βίος

Δεν γνωρίζουμε λεπτομέρειες για τη ζωή και το έργο του. Έζησε στα τέλη του 7ου αιώνα μ.Χ. Υπήρξε επίσκοπος στα Βόστρα Αραβίας

Συγγραφικό έργο

Του αποδίδεται λόγος με τίτλο ‘’Κατά Ιουδαίων’’ όπου έθιγε τις μεταξύ Χριστιανισμού και Ιουδαϊσμού αντιθέσεις, αλλά και τη χρήση των εικόνων.
Μοχός Ηρακλείου

Δ.δ. Μοχού

Το δημοτικό διαμέρισμα Μοχού αποτελείται από 2 οικισμούς, το Μοχό και τη Σταλίδα. Η Σταλίδα είναι παράλιος οικισμός με 987 κατοίκους. Ο συνολικός πληθυσμός του Δημοτικού διαμερίσματος είναι 2.142 κάτοικοι. Βρίσκεται σε υψόμετρο 10 μέτρων και ήταν άλλοτε λιμένας του Μοχού, που έχει αξιοποιηθεί τουριστικά. Οι Μοχιανοί ετυμολογούν το Μοχό από το μυχό αυτό.

Πολιτιστικά στοιχεία

Από τους ιερούς ναούς αξίζει να αναφέρουμε το δίκλιτο του Ευαγγελισμού και της Αγίας Παρασκευής στην πλατεία του χωριού, το δίκλιτο επίσης του Αγίου Γεωργίου και Αγίου Σάββα και του Μιχαήλ Αρχαγγέλου. Στην περιοχή του Μοχού υπάρχουν περί τα 10 εξωκλήσια. Στο κέντρο του χωριού υπάρχει μεγάλη πλατεία, όπου γίνεται στις 15 Αυγούστου το κρητικό πανηγύρι, με κρητικούς χορούς, το οποίο συγκεντρώνει πλήθος επισκεπτών, ντόπιων και ξένων. Την ίδια μέρα σε αίθουσα του Δημοτικού διαμερίσματος που είναι διασκευασμένη σε παλαιό κρητικό νοικυριό, γίνεται έκθεση εργοχείρων, υφαντών, κεντημάτων, πλεκτών κλπ.

Έθιμα

Ένα έθιμο που τηρείται κατά τις ημέρες της αποκριάς στην περιοχή είναι το «Ξυνόχοντρος και μουζουδιά» είναι εκδήλωση του πολιτιστικού συλλόγου του χωριού. Πρόκειται για αναβιώση παλίου τοπικου εθίμου με ψήσιμο ζεστού ξυνόχοντρου παραδοσιακό φαγητό) και μεταμφίεσης με μουζουδιά.
Στις 14 και 15 Αυγούστου γιορτάζεται το πανηγύρι της Παναγίας στο Μοχό. Ο εορτασμός ξεκίνησε το 1960 υπό Προεδρίας της Κοινότητος Γεωργίου Λεβέντη σε συνεργασία με την Περιγιητική Λέσχη Ηρακλείου με Πρόεδρο τον Γεώργιο Πατεράκη. Στο κέντρο του χωριού στο χώρο της μεγάλης δεντροφυτεμένης και πλακοστρωμένης πλατείας, γίνεται κάθε χρόνο στις 15 Αυγούστου το κρητικό πανηγύρι, με κρητικούς χορούς και αγαπημένους κρητικούς καλλιτέχνες, το οποίο συγκεντρώνει πλήθος επισκεπτών, ντόπιων και ξένων. Παράλληλα σε αίθουσα του Δημοτικού διαμερίσματος που είναι διασκευασμένη σε παλαιό κρητικό νοικυριό, γίνεται έκθεση εργόχειρων, υφαντών, κεντημάτων, πλεκτών κλπ.

Ιστορικά στοιχεία

Η ετυμολογία του τοπωνυμίου είναι άγνωστη. Στις βενετικές απογραφές αναφέρεται με το όνομα Mogho, με πρώτη αναφορά το 1387. To 1583 είχε 451 κατοίκους (Καστροφύλακας, Κ95). Το 1881 είναι έδρα ομώνυμου δήμου, με 1299 κατοίκους, το 1900 ο δήμος μετονομάζεται Λαγκάδος αλλά παραμένει πρωτεύουσα, κάτ. 1613, το 1920 έδρα ομώνυμου αγροτικού δήμου, κάτοικοι 1671, το 1928 κάτοικοι 1730, το 1940 κάτ. 1810, το 1951 κάτ. 1804, το 1961 κάτ. 1716 και το 1971 κάτ. 1422.
Από το Μοχό κατάγονταν οι αδερφοί Βέργα, οι οποίοι έδρασαν πριν από την Επανάσταση του 1821. Ο Γιώργης Βέργας, τον οποίο βρήκε αιχμάλωτο στον τουρκικό ναύσταθμο και τον παρέλαβε στην προσωπική του φρουρά ο καπουδάν πασάς Γαζή Χουσείν, ήταν ατίθασος και άγριος, αντίπαλος του γενίτσαρου και σκληρού δυνάστη του Μοχού , Ιμπραχίμ Μόχογλου (Π. Φαφουτάκη, Συλλογή ηρωικών κρητικών ασμάτων, 1889, σελ. 66).
Κύπελλο Ελλάδος ποδοσφαίρου ανδρών 2019-20

6η Φάση (Φάση των 16)

Στην έκτη φάση θα συμμετέχουν οι 11 ομάδες που θα προκριθούν από την προηγούμενη, και οι 5 ομάδες της Super League 1 που είχαν τερματίσει στις 5 πρώτες θέσεις του πρωταθλήματος Super League την προηγούμενη περίοδο. Είναι η τελευταία φάση που πριν την κλήρωση των 8 ζευγαριών σχηματίζονται «γκρουπ δυναμικότητας».
ΟΕ Σαν Ζουλιά

Ιστορία

Η Ουνιό Εσπορτίβα Σαν Ζουλιά ιδρύθηκε το 1982 και συμμετέχει σαν ιδρυτικό μέλος εξαρχής από το 1995 στην πρώτη κατηγορία ποδοσφαίρου Πριμέρα Ντιβιζιό χωρίς να έχει υποβιβαστεί ποτέ ως τώρα. Το 2005 θα κατακτήσει για πρώτη φορά το πρωτάθλημα. Έτσι θα συμμετάσχει και για πρώτη φορά στο Κύπελλο ΟΥΕΦΑ όπου αποκλείστηκε από την Ραπίντ Βουκουρεστίου. 
Το 2009 θα στεφτεί για δεύτερη φορά πρωταθλήτρια. Με τον τίτλο θα μπορέσει να λάβει μέρος στο ΟΥΕΦΑ Τσάμπιονς Λιγκ και θα γράψει ιστορία καθώς θα γίνει η πρώτη ομάδα από την Ανδόρρα που θα καταφέρει να περάσει σε δεύτερο προκριματικό γύρο τών διαγωνισμών της UEFA. Στον πρώτο προκριματικό γύρο θα καταφέρει να αποκλείσει την ΣΠ Τρε Φιόρι από το Σαν Μαρίνο μετά τη διαδικασία των πέναλτυ (οι κανονικοί αγώνες είχαν λήξει δυο φορές 1:1). Στον δεύτερο προκριματικό γύρο βρέθηκε μπροστά της η Λέφσκι Σόφιας από τη Βουλγαρία που την απέκλεισε με δύο νίκες (5:0 και 4:0).
Το 2008 θα κατακτήσει για πρώτη φορά το Κόπα Κονστιτουθιό (Κύπελλο ποδοσφαίρου Ανδόρρας) κερδίζοντας στον τελικό την ΦΚ Λουζιτάνος. Θα κατακτήσει το κύπελλο άλλες τέσσερεις φορές (2010, 2011, 2014 και 2015).
Το 2004 η Ουνιό Εσπορτίβα Σαν Ζουλιά θα κατακτήσει για πρώτη φορά το Σουπερκόπα Ανδορράνα (Σούπερ κύπελλο Ανδόρρας). Θα επαναλάβει τον άθλο άλλες τέσσερεις φορές (2009, 2010, 2011 και 2014).
Διοργανώσεις Ε.Π.Σ. Ηπείρου 2008–09

Για την περίοδο 2008–09, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ιωαννίνων.
Η πρωταθλήτρια ομάδα της ΕΠΣ Ηπείρου κερδίζει την άνοδο στη Δ εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηπείρου, αποκτά το δικαίωμα συμμετοχής στο Κύπελλο Ερασιτεχνών.
Η σεζόν 2008-09 περιλαμβάνει πρωτάθλημα και κύπελλο. Επίσης περιλαμβάνει πρωταθλήματα υποδομών.
Βιμ Μέρτενς

Βιογραφικά στοιχεία

Ο Μέρτενς γεννήθηκε στο Νέερπελτ του Βελγίου. Το 1975 αποφοίτησε από το Πανεπιστήμιο του Λέβεν, όπου σπούδασε κοινωνικές και πολιτικές επιστήμες. Επίσης, σπούδασε μουσικολογία στο Πανεπιστήμιο της Γάνδης, καθώς και ανώτερα θεωρητικά και πιάνο στο Ωδείο της Γάνδης και στο Βασιλικό Ωδείο των Βρυξελλών.
Το 1978 χρημάτισε παραγωγός στην τότε Βελγική Ραδιοφωνία - Τηλεόραση (τώρα Vlaamse Radio- en Televisieomroep), για το δεύτερο πρόγραμμα της οποίας (Radio Brabant) έκανε παραγωγή συναυλιών των Φίλιπ Γκλας, Στηβ Ράιχ, Τέρυ Ράιλυ, Μέρεντιθ Μονκ και άλλων. Υπήρξε, ακόμη, συμπαραγωγός του ραδιοφωνικού προγράμματος Funky Town μαζί με τον Gust De Meyer, βασικό συνεργάτη στο πειραματικό άλμπουμ "For Amusement Only".
Τη φήμη του ως συνθέτης απέκτησε τη δεκαετία του 1980, κυρίως με το έργο "Struggle for Pleasure". Είναι επίσης γνωστός και για το κομμάτι "Maximizing the Audience", που έγραψε για το θεατρικό "The Power of Theatrical Madness" του Jan Fabre (Βενετία, 1984).
Το συνθετικό ύφος του Μέρτενς δείχνει μια διαρκή εξέλιξη, που έχει σαν αφετηρία τον πειραματισμό και την αβάν-γκαρντ σκηνή, πάντα με το κέντρο βάρους να ρέπει προς τον μινιμαλισμό. Η μουσική του συχνά δεν εντάσσεται σε κάποια κατηγορία, ενώ απευθύνεται σε ένα ευρύ κοινό, περιλαμβάνοντας ακούσματα κλασικής, ποπ, τζαζ και κυρίως άμπιεντ μουσικής. Διακρίνονται τρεις κυρίαρχες κατευθύνσεις στο έργο του: α) έργα για μικρά σύνολα - ίσως τα εμπορικότερα και πλέον προσιτά έργα του· β) μουσική για σόλο πιάνο και φωνή - τα πιο προσωπικά του έργα, στα οποία παίζει ο ίδιος και τραγουδά σε μια δικής του επινόησης γλώσσα· γ) πειραματικοί κύκλοι με βάση τον μινιμαλισμό, για ένα, δύο ή και περισσότερα όργανα.
Έχουν εκδοθεί πάνω από 50 άλμπουμ μέχρι στιγμής, η πλειονότητα των οποίων από την δισκογραφική εταιρεία Les Disques du Crépuscule. Για την ίδια εταιρεία ο Μέρτενς υπήρξε και παραγωγός - σύμβουλος σε δισκογραφικές δουλειές συνθετών όπως ο Μάικλ Νάυμαν, Γκάβιν Μπράυαρς και Γκλεν Μπράνκα. Επίσης, επιμελήθηκε μια σειρά δίσκων με τίτλο Lome Armé, παρουσιάζοντας μουσική από την εποχή του κλασικισμού μέχρι τη σύγχρονη τζαζ.
Το 1987 έγραψε μουσική για την κινηματογραφική ταινία The Belly of an Architect του Πήτερ Γκρίναγουεϊ (προβλήθηκε στην Ελλάδα με τίτλο "Η κοιλιά του αρχιτέκτονα"). Τον επόμενο χρόνο η μουσική του ακούγεται στην Ολλανδο-Βρετανικής παραγωγής ταινία Shadow Man· η σκηνοθεσία είναι του Πιοτρ Αντρέγιεβ, ενώ τη μουσική συνυπογράφει ο Γκλεν Μπράνκα.
Έργο του Μέρτενς είναι και το βιβλίο American Minimal Music ("Αμερικανική Μινιμαλιστική Μουσική"), σύγγραμμα-ορόσημο με αντικείμενο τη μουσική των Λαμόντ Γιάνγκ, Τέρυ Ράιλυ, Στηβ Ράιχ και Φίλιπ Γκλας.
Τον Μάρτη του 1998 ο Μέρτενς διετέλεσε Πολιτισμικός Ακόλουθος της Φλάνδρας.
Από τον Αύγουστο του 2007 ο Μέρτενς, σε συνεργασία με την δισκογραφική εταιρεία ΕΜΙ Classics, έχει αρχίσει την επανέκδοση όλων των έργων του. Έκδοση της ίδιας εταιρείας είναι και ο καινούριος του δίσκος Receptacle (Σεπτέμβριος 2007).
Οκταβία η Πρεσβύτερη

Βιογραφία

Ήταν το πρώτο τέκνο του Γαΐου Οκταβίου IV ανθυπάτου από την πρώτη του σύζυγο Ανχαρία. Ο Γ. Οκτάβιος IV έκανε δεύτερο γάμο με την Ατία Βάλβα και απέκτησε άλλα δύο τέκνα, την Οκταβία τη Νεότερη και τον Γάιο Οκτάβιο V, που μετά την υιοθεσία του ονομάστηκε Γάιος Ιούλιος Καίσαρ, απεκαλείτο όμως Οκταβιανός (= μικρός Οκτάβιος) και αργότερα έγινε Αύγουστος. 
Εγγονός της ήταν ο Σέξτος Αππουλείος ΙΙΙ, που οι ιστορικοί πίστευαν, ότι νυμφεύτηκε την Κλαυδία Μαρκέλλα την Πρεσβύτερη, εξαδέλφη του πατέρα του Σέξτου Αππουλείου ΙΙ ως κόρη της Οκταβίας της Νεότερης. Αλλά το 1939 ο σερ Ρόνλντ Σάυμ υποστήριξε, ότι τέτοιος γάμος απαγορευόταν, λόγω στενής συγγένειας (αιμομιξίας).
Μαρίνος Ουζουνίδης (πολιτικός)

Βιογραφικά στοιχεία

Είναι διπλωματούχος μηχανολόγος μηχανικός. Στις  βουλευτικές εκλογές του Μαΐου του 2012, εκλέχθηκε για πρώτη φορά βουλευτής στην εκλογική περιφέρεια της περιφερειακής ενότητας Έβρου με το κόμμα των Ανεξαρτήτων Ελλήνων, θέση που παραχώρησε μετά την τελετή ορκωμοσίας του στην Βουλή των Ελλήνων στον αρχηγό του κόμματος και συνυποψήφιο στην ίδια περιφέρεια Πάνο Καμμένο. Επανεκλέχθηκε στις βουλευτικές εκλογές του Ιουνίου του ιδίου χρόνου. Ο αρχηγός των Ανεξάρτητων Ελλήνων Πάνος Καμμένος του ανέθεσε μετά την δεύτερη εκλογή του, το χαρτοφυλάκιο του Υπουργείου Μακεδονίας και Θράκης.
Είναι εξάδελφος του συνονόματου και συνεπώνυμου πρώην ποδοσφαιριστή και προπονητή Μαρίνου Ουζουνίδη.
Την 1 Σεπτεμβρίου 2015, ο Μαρίνος Ουζουνίδης ανακοίνωσε την αποχώρησή του από τους Ανεξάρτητους Έλληνες.
Διοργανώσεις Ε.Π.Σ. Θεσπρωτίας 2018–19

Για την περίοδο 2018–19, η Ένωση Ποδοσφαιρικών Σωματείων Θεσπρωτίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Θεσπρωτίας.
Η πρωταθλήτρια ομάδα της ΕΠΣ Θεσπρωτίας κερδίζει την άνοδο στη Γ΄ Εθνική ερασιτεχνική κατηγορία.
Η ομάδα που ανακηρύσσεται κυπελλούχος ΕΠΣ Θεσπρωτίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

Α Κατηγορία

Εξαιτίας της συμμετοχής μόνο 15 ομάδων συνολικά,δημιουργήθηκε μόνο μια κατηγορία και όχι 2 κατηγορίες όπως συνέβαινε τα προηγούμενα χρόνια.Δεν συμμετέχουν σε σχέση με πέρυσι ο ΑΟ Προδρομίου,η ΑΕ Λαμπανίτσας και ο ΑΣ Συβότων.Συμμετέχουν ξανά στο πρωτάθλημα η ΑΕ Νέας Σελεύκειας και ο ΑΣ Ποσειδών Ηγουμενίτσας.
Σύμφωνα με την προκήρυξη του πρωταθλήματος θα διεξαχθεί ένας γύρος 15 αγωνιστικών και μετά οι ομάδες θα χωριστούν σε δυο ομίλους.Ο ΑΟ Μαζαρακιάς,η Θύελλα Γκρίκας Ψάκας,η ΑΕ Νέας Σελεύκειας και ο ΑΣ Ποσειδών Ηγουμενίτσας ξεκινάνε με -1 βαθμό.

Κύπελλο

Στο κύπελλο συμμετέχουν οι ομάδες της ΕΠΣ Θεσπρωτίας.

Α φάση

Ο αγώνας έγινε στις 22 Σεπτεμβρίου 2018.
ΑΟ Πλαταριάς-Αστέρας Παραποτάμου 7-0
Χωρίς αγώνα:Σπάρτακος Γραικοχωρίου,Άρης Φιλιατών,Θεσπρωτός,ΑΣ Θύελλα Γκρίκας - Ψάκας,ΑΣ Ποσειδών Ηγουμενίτσας,ΠΑΣ Λαδοχωρίου,ΑΕ Μαυρουδίου,Θύαμις Καστρίου,Άρης Μαργαριτίου,Σούλι Παραμυθιάς,ΑΣ Ατρόμητος Δήμου Σαγιάδας (Ασπροκκλησίου),ΑΟ Μαζαρακιάς,ΑΕ Νέας Σελεύκειας,Δόξα Γαρδικίου,Άρης Πέρδικας.

Β φάση

Οι αγώνες έγιναν στις 3 και 17 Οκτωβρίου 2018.
ΑΟ Πλαταριάς-Σπάρτακος Γραικοχωρίου 6-0
Άρης Φιλιατών-Θεσπρωτός 0-3 αα
ΑΣ Θύελλα Γκρίκας - Ψάκας-ΑΣ Ποσειδών Ηγουμενίτσας 3-0
ΠΑΣ Λαδοχωρίου-ΑΕ Μαυρουδίου 0-3 αα
Θύαμις Καστρίου-Άρης Μαργαριτίου 4-1
Σούλι Παραμυθιάς-ΑΣ Ατρόμητος Δήμου Σαγιάδας (Ασπροκκλησίου) 1-0
ΑΟ Μαζαρακιάς-ΑΕ Νέας Σελεύκειας 0-3 αα
Δόξα Γαρδικίου-Άρης Πέρδικας 4-2

Γ φάση

Οι αγώνες είναι διπλοί.Οι πρώτοι αγώνες έγιναν στις 7 και 14 Νοεμβρίου 2018 ενώ οι επαναληπτικοί στις 14 Νοεμβρίου 2018,19 Δεκεμβρίου 2019 και 9 Ιανουαρίου 2019.
ΑΟ Πλαταριάς-Θεσπρωτός 0-3
Θεσπρωτός-ΑΟ Πλαταρίας 4-2
ΑΣ Θύελλα Γκρίκας - Ψάκας-Δόξα Γαρδικίου 0-0
Δόξα Γαρδικίου-ΑΣ Θύελλα Γκρίκας - Ψάκας 2-1
ΑΕ Μαυρουδίου-ΑΕ Νέας Σελεύκειας 6-0
ΑΕ Νέας Σελεύκειας-ΑΕ Μαυρουδίου 0-7
Θύαμις Καστρίου-Σούλι Παραμυθιάς 0-0
Σούλι Παραμυθιάς-Θύαμις Καστρίου 1-0
Ο αγώνας Σούλι Παραμυθιάς-Θύαμις Καστρίου που διακόπηκε εξαιτίας της κακοκαιρίας στο 21',ολοκληρώθηκε στις 23 Ιανουαρίου 2019.

Δ φάση

Οι αγώνες είναι διπλοί.Οι πρώτοι αγώνες έγιναν στις 27 Φεβρουαρίου 2019 και 6 Μαρτίου 2019 ενώ οι επαναληπτικοί στις 6 και 13 Μαρτίου 2019.
Σούλι Παραμυθιάς – Θεσπρωτός 0-1
Θεσπρωτός-Σούλι Παραμυθιάς 0-2
ΑΕ Μαυρουδίου – Δόξα Γαρδικίου 3-0
Δόξα Γαρδικίου-ΑΕ Μαυρουδίου 2-1

Ε φάση

Τελικός.Ο αγώνας έγινε στις 10 Απριλίου 2019 στο στάδιο Ηγουμενίτσας.
ΑΕ Μαυρουδίου-Σούλι Παραμυθιάς 1-2

Σούπερ καπ

Ο αγώνας έγινε στις 23 Σεπτεμβρίου 2018 στο Εθνικό Στάδιο Ηγουμενίτσας.
Θεσπρωτός-Σούλι Παραμυθιάς 0-0 (1-0 παρ.)
Ναός Αρτέμιδος Βραυρωνίας

Περιγραφή τελετουργικού

Στο ναό αυτό της Αρτέμιδος (Βραυρώνιον) κοριτσάκια ηλικίας 5 με 10 ετών έμεναν εκεί προσφέροντας κάποιες υπηρεσίες στη θεά. Ήταν για ένα ορισμένο χρονικό διάστημα. Ονομάζονταν τα κορίτσια χαρακτηριστικά "άρκτοι" δηλαδή αρκούδες. Ο λόγος ήταν ότι τα παιδιά αυτά τα είχαν υποσχεθεί η μάνες τους πριν γεννηθούν στην Άρτεμη για να γεννηθούν γερά. Ως εκ τούτου εκείνη ήταν προστάτιδα των λεχώνων και τον επίτοκων. Όταν αυτά μεγάλωναν πιστευόταν ότι είχαν την βοήθειά της σαν γίνονταν σύζυγοι. Ήταν γυμνές ή με κροκωτούς χιτώνες και στεφάνι στην κόμη. Βρίσκονταν τριγύρω από το βωμό και χόρευαν και αυτό γινόταν μέχρι την ωρίμανσή τους.

Το ξύλινο άγαλμα της Άρτεμις φυλούσαν στο εσωτερικό και του ναού της Ακρόπολης. Τοποθέτησαν και δεύτερο άγαλμα   στο ιερό αυτό κατά τον 4ο αι. π.Χ. όπως ο Παυσανίας μας πληροφορεί. Αυτό ήταν έργο του πασίγνωστου γλύπτη Πραξιτέλη. Σώζεται σήμερα η κεφαλή του αγάλματος στο μουσείο της Ακρόπολης.

Ιστορία

Αυτός ο συνοικισμός στη Βραυρώνα χρονολογείται κατά την Νεολιθική εποχή. Βρισκόταν στα πλάγια του λόφου της περιοχής και φέρεται να είχε οχύρωση.  Κατά τον ιστορικό Θουκυδίδη ο Θησέας τον ίδρυσε, όπως ίδρυσε και άλλες 12 πόλεις. 
Βρίσκεται στο απώγειό του κατά την Μεσοελλαδική ως και πρώιμη Μυκηναϊκή εποχή κατά τα έτη 2000 με 1600π.Χ. Ύστερα κατά την πρώιμη αρχαϊκή και κλασσική εποχή εγκαθίστανται οι Φιλαίδες.Η Ιφιγένεια όταν τέλεσε ιέρεια της Άρτεμις θάφτηκε στην Βραυρώνα και λατρευόταν μαζί με την θεά ως προστάτιδες των νεογνών και των τοκετών. Η θεά Άρτεμις ήταν επίσης προστάτιδα της βλάστησης και του κυνηγιού. Το ιερό της στη Βραυρώνα έγινε ξακουστό για τα Βραυρώνια που γίνονταν εκεί και η γιορτή λάμβανε χώρα μέχρι το Βραυρώνιο στην Ακρόπολη κάθε τέσσερα με πέντε χρόνια. Το 1948 άρχισαν οι αρχαιολογικές έρευνες στο μέρος του ναού υπό την επίβλεψη του Ιωάννη Παπαδημητρίου.
Ακόμη υπήρξαν δυο άλλοι ναοί οι επωνομαζόμενοι "ιερά οικία" όπου ζούσαν οι ιερείς και το "ήριον" ή "κενήριον" που ήταν ο τάφος της Ιφιγένειας. Κατά τον 5ο αιώνα χτίστηκαν προπύλαια και αυλή σε σχήμα Π, ενώ τον 4ο αιώνα καταστράφηκε το μικρό ιερό της Ιφιγένειας. 
Τα πιο παλιά ευρήματα δείχνουν ότι μέχρι τον 9ο αιώνα το ιερό της Βραυρώνας ήταν σε λειτουργία. Το άγαλμα της θεάς Άρτεμις δεν σώζεται και θεωρούταν έργο του Πραξιτέλη. Τον 5ο αιώνα όταν χτίστηκε ο ναός, χτίστηκε επίσης και "η στοά των άρκτων", που κύκλωνε σε σχήμα Π το ιερό της θεάς στα βόρεια του εξωτερικού χώρου του. Η στοά διέγραφε ένα ορθογώνιο που ήταν αυλή. Είναι χαρακτηριστικό των αγγείων  που βρέθηκαν από τις ανασκαφές, οι τελετές που γίνονταν προς τιμήν της θεάς. Στο μπροστινό μέρος του ναού υπήρχε ο βωμός, χώρος τελετών.
Γιαν Μπρόζεκ

Βιογραφικά στοιχεία

Ο Μπρόζεκ γεννήθηκε στο χωριό Κουζέλουφ (Kurzelów) του βοεβοδάτου Σαντομίερς και έζησε στην Κρακοβία, στο Στάσουφ και στο Μιεντζίρζετς Ποντλάσκι. Σπούδασε στην Ακαδημία της Κρακοβίας (το σημερινό Γιαγκελονιανό Πανεπιστήμιο), και ιατρική στο Πανεπιστήμιο της Πάδοβας (1620-1624). Το 1629 χειροτονήθηκε ιερέας της Ρωμαιοκαθολικής Εκκλησίας.
Υπήρξε ο πλέον διακεκριμένος Πολωνός μαθηματικός του 17ου αιώνα, με έργο στη Θεωρία αριθμών (ιδιαίτερα των τέλειους αριθμούς) και στη γεωμετρία. Μελέτησε επίσης θεολογία και γεωδαισία. Ανάμεσα στα προβλήματα με τα οποία ασχολήθηκε είναι και το γιατί οι μέλισσες κατασκευάζουν εξαγωνικές κερήθρες: απέδειξε ότι αυτός είναι ο αποδοτικότερος τρόπος δημιουργίας κελιών για δεδομένη ποσότητα υλικών.
Ο Μπρόζεκ συνεισέφερε στην ευρύτερη γνωστοποίηση των θεωριών του Νικολάου Κοπέρνικου και υπήρξε υποστηρικτής και επίδοξος βιογράφος του: Περί το 1612 ή το 1618 επισκέφθηκε τη Βαρμία και με τη συγκατάθεση του «πρίγκιπα-επισκόπου» Σίμωνα Ρουντνίκι πήρε έναν αριθμό επιστολών και άλλων ντοκουμέντων του Κοπέρνικου με σκοπό να τα δημοσιεύσει, πράγμα όμως που δεν έγινε τελικώς. 
Ο Ιωάννης Μπρόζεκ απεβίωσε στο Μπρονόβιτσε της Κρακοβίας. Το «Βροσκιανό Κολέγιο» (Collegium Broscianum), ένα από τα κτήρια του Γιαγκελονιανού Πανεπιστημίου, ονομάσθηκε έτσι προς τιμή του.
Γερμανικό πρωτάθλημα ποδοσφαίρου ανδρών 2018-19

Πλέι-οφ παραμονής/υποβιβασμού

Οι ώρες είναι τοπικές (UTC+02:00).